Før sitt femte studioalbum dro bandet til Austin, Texas hvor det spilte inn albumet i Hit Shack Studio med Stephen Bruton som produsent. Albumet ble gitt ut i februar 2001. Samme år fikk bandet Målprisen for sin bruk av Hallingdialekt. Året etter fikk det Alf Prøysens Ærespris. I desember 2003 dro bandet til Praha for å spille inn sitt neste album, nærmere bestemt i SONO Records ved utkanten av byen. Albumet markerte et vendepunkt for bandet både musikalsk og tekstinnholdsmessig. Med albumet , som ble gitt ut i oktober 2007, gikk de for første gang til topps på VG-lista topp 40. Etter utgivelsen ble de kåret til Årets spellemann under Spellemannprisen 2007 og vant i tillegg klassen country for albumet. I 2009 ble de tildelt Gammleng-prisen i klassen rock/roots.